Aabybro Skole sendte specialklasse-elever på udflugt, da Kronprinsesse Mary kom på besøg. Nu kræver Mogens Gade forklaring på, hvad der er foregået.

TV2 Nord kunne i går fortælle historien om, hvordan Aabybro Skole sendte specialklasse-elever på udflugt på samme dag som Kronprinsesse Mary skulle besøge skolen. Beslutningen vakte harme blandt flere forældre med børn i specialklasserne, og nu går Jammerbugt Kommunes borgmester, Mogens Gade, også ind i sagen. På Facebook skriver han i dag, at han vil kræve en forklaring på, præcis hvad der er foregået på skolen. Ifølge ham blev kommunens økonomiudvalg i mandags forsikret om, at samtlige elever skulle deltage i festlighederne. Men som TV2 Nord i dag kunne fortælle, så var det altså ikke tilfældet, og det er ikke noget, der begejstrer Mogens Gade. - Det er med beklagelse og stor skuffelse, at jeg kan konstatere, at nogle børn mod deres ønske ikke var med, skriver han på Facebook. Nu kræver han altså en forklaring på, præcis hvad der er foregået. Du kan læse hele Mogens Gades facebook-opslag lige her: